CELEX: 62013TN0361
Language: hr
Date: 2013-07-09 00:00:00
Title: Predmet T-361/13: Tužba podnesena 9. srpnja 2013. — Menelaus protiv OHIM-a — Garcia Mahiques (VIGOR)

7.9.2013   
            
            
               HR
            
            
               Službeni list Europske unije
            
            
               C 260/35
            
         Tužba podnesena 9. srpnja 2013. — Menelaus protiv OHIM-a — Garcia Mahiques (VIGOR)
   (Predmet T-361/13)
   2013/C 260/82
   Jezik na kojem je tužba podnesena: engleski
   
      Stranke
   
   
      Tužitelj: Menelaus BV (Amsterdam, Nizozemska) (zastupnici: A. von Mühlendahl i H. Hartwig, odvjetnici)
   
      Tuženik: Ured za usklađivanje na unutarnjem tržištu (žigovi i dizajni)
   
      Druge stranke u postupku pred žalbenim vijećem: V. Garcia Mahiques (Jesus Pobre, Španjolska), F. Garcia Mahiques (Jesus Pobre, Španjolska)
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               ukine odluku drugog žalbenog vijeća Ureda za usklađivanje na unutarnjem tržištu (OHIM) od 23. travnja 2013. u predmetu R 88/2012-2, u dijelu u kojem je ukinula odluku Odjela za poništaje Ureda za usklađivanje na unutarnjem tržištu od 11. studenoga 2011. u predmetu 5061;
            
         
               —
            
            
               odbije žalbu druge stranke u postupku protiv odluke Odjela za poništaje od 10. studenoga 2011. u predmetu C 5061;
            
         
               —
            
            
               naloži tuženiku snošenje troškova postupka, uključujući i troškove nastale tužitelju u postupku pred žalbenim vijećem;
            
         
               —
            
            
               u slučaju da druga stranka intervenira u ovaj postupak, naložiti Vicenteu Garciji Mathiquesu i Felipeu Garciji Mahiquesu snošenje troškova postupka, uključujući i troškove nastale tužitelju u postupku pred žalbenim vijećem.
            
         
      Tužbeni razlozi i glavni argumenti
   
   
      Registrirani žig Zajednice protiv kojeg je podnesen zahtjev za proglašavanje žiga ništavim: verbalni žig VIGOR — registracija žiga Zajednice br. 4 386 371
   
      Nositelj žiga Zajednice: tužitelj
   
      Stranka koja zahtijeva proglašavanje žiga Zajednice ništavim: druga stranka u postupku pred žalbenim vijećem
   
      Obrazloženje zahtjeva za proglašavanje žiga ništavim: Zahtjev za proglašenje žiga ništavim temelji se na članku 8. stavku 1. točki (b), u vezi s člankom 53. stavkom 1. točkom (a) Uredbe Vijeća br. 207/2009
   
      Odluka Odjela za poništaje: zahtjev za proglašavanjem žiga ništavim je odbačen
   
      Odluka žalbenog vijeća: žalba je djelomično usvojena i pobijana odluka ukinuta u dijelu u kojem je odbačen zahtjev za proglašavanje žiga ništavim u odnosu na određene proizvode iz razreda 21, a u preostalom dijelu žalba je odbijena
   
      Pravni navodi: povreda pravila 22. stavka 4. i pravila 79. do 82. Uredbe Komisije (EZ) br. 2868/95 od 13. prosinca 1995. o provedbi Uredbe Vijeća (EZ) br. 40/94 o žigu Zajednice; članka 57. stavka 2. Uredbe (EZ) br. 207/2009 u vezi s člankom 15. stavkom 1. točkom (a) Uredbe (EZ) br. 207/2009; članka 57. stavka 2. Uredbe (EZ) br. 207/2009 u vezi s člankom 15. stavkom 1. točkom (a) Uredbe (EZ) br. 207/2009 i člankom 75. Uredbe (EZ) br. 207/2009; članka 56. stavka 1. točke (b) u vezi s člankom 41. stavkom 1. Uredbe (EZ) br. 207/2009; i članka 57. stavaka 2. i 3. te članka 76. stavka 2. u vezi s pravilima 40. i 22. Uredbe (EZ) br. 2868/95.